Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 1. melléklet a 118/2011. (VII. 11.) Korm. rendelethez
Paragraph Index: 314

b) az engedélyes vagy más személy nem kíván új nukleáris létesítményt létrehozni a telephelyen. 1.2.9.0300. A nukleáris létesítmény valamint a telephely nukleáris biztonsági felügyelete megszüntethetõ korlátozás nélküli felhasználásra engedélyezett felszabadítással, vagy korlátozások fenntartásával történõ felhasználásra engedélyezett felszabadítással. A korlátozás nélküli felhasználásra és a korlátozások fenntartásával történõ felhasználásra engedélyezett felszabadítás kritériumait jogszabály határozza meg. 1.2.9.0400. Ha az engedélyes a nukleáris létesítmény, valamint a telephely korlátozások fenntartásával történõ felhasználásra engedélyezett felszabadítását kérelmezi, akkor ehhez kidolgozza és benyújtja a korlátozásokra vonatkozó javaslatát, továbbá az azok megtartását biztosító intézményesített ellenõrzési rendszer tervezetét. Az intézményesített ellenõrzési rendszer célját és követelményeit, a rendszer megalapozásának módját a 8. melléklet tartalmazza. 1.2.9.0500. A korlátozások fenntartásával történõ felhasználásra engedélyezett felszabadítást kimondó határozatnak tartalmaznia kell a korlátozásokat, a betartásukra, továbbá az intézményesített ellenõrzési rendszer felállítására és mûködtetésére vonatkozó kötelezéseket. 1.2.9.0600. A nukleáris létesítmény, valamint a telephely nukleáris biztonsági felügyeletét korlátozás nélküli felhasználásra engedélyezett felszabadítással, vagy korlátozások fenntartásával történõ felhasználásra engedélyezett felszabadítással megszüntetõ határozatban rendelkezni kell a kötelezõen megõrzendõ dokumentáció összetételérõl, az egyes dokumentumfajták szükséges példányszámáról, megõrzési idejérõl és elhelyezésérõl. A nukleáris biztonsági hatósági felügyelet, az engedélyes felelõssége és engedélyesi státusza csak a nukleáris létesítmény dokumentációjának a határozat szerinti archiválását követõen szûnik meg. 1.2.9.0700. A korlátozások fenntartásával történõ felhasználásra engedélyezett felszabadítást követõen a telephely, továbbá a nukleáris létesítmény felügyeletét, ezen belül a korlátozások megtartásának és az intézményesített ellenõrzési rendszer mûködtetésének ellenõrzését jogszabályban meghatározott közigazgatási szerv végzi. 1.2.10. A nukleáris létesítmény engedélyesének változása 1.2.10.0100. Az engedélyes személyében történõ változtatás szándékának bejelentését új engedély iránti kérelemnek kell tekinteni, és új engedélyezési eljárást kell lefolytatni. Az Atv. 7. § (1) bekezdésében szabályozott esetekben a kérelemhez csatolni kell a Kormány elõzetes, elvi hozzájárulásának hiteles másolatát. A szabályozásban a kérelem részeként nevesített, de az engedélyes személyében bekövetkezõ változás által nem érintett dokumentumok esetén elegendõ a visszakereshetõséget biztosító módon hivatkozni arra a korábbi eljárásra, amelynek keretében a dokumentációt benyújtották a nukleáris biztonsági hatósághoz. A kérelemhez mellékelni kell az aktuális engedélyes nyilatkozatát arról, hogy egyetért az új engedélyes személyével, és az új engedély kiadása esetén nem kíván engedélyes maradni. 1.2.10.0200. Az eljárásban a nukleáris biztonsági hatóság legalább az engedély szerinti tevékenység biztonságos végzéséhez szükséges mûszaki, technológiai, anyagi és személyi feltételek meglétét vizsgálja. 1.2.11. Atomerõmûvi blokk fûtõelem-cseréjét követõ indításának engedélyezése 1.2.11.0100. Az atomerõmû reaktorában végrehajtott fûtõelem-átrendezést vagy fûtõelem-cserét követõen az atomreaktor kritikussá tétele csak nukleáris biztonsági hatósági engedély birtokában hajtható végre. Az engedély hatálya 1.2.11.0200. Az engedély az atomerõmûvi blokk minimális ellenõrzött teljesítményre hozására és azt követõen a névleges teljesítményre történõ felterhelésére jogosít. A névleges teljesítmény elérését követõen az engedély automatikusanhatályátveszti,ésazüzemeltetéstazatomerõmûviblokküzemeltetésiengedélyeszerintkellvégezni. Az engedély iránti kérelem tartalmi követelményei 1.2.11.0300. Az engedély iránti kérelemben igazolni kell, hogy az atomerõmûvi blokk a fûtõelemcserét követõen megfelel a nukleáris biztonsági követelményeknek, a berakott új zóna mellett a biztonsági elemzések, az Üzemeltetési Feltételek és Korlátok érvényben maradnak, elvégezték az atomerõmûvi blokk biztonságos üzemeltetéséhez szükséges karbantartási, javítási, átalakítási munkákat és ellenõrzéseket. 1.2.11.0400. Az engedély iránti kérelemhez mellékelni kell:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes